b"\n_START_ARTICLE_\nHMS Westminster (L40)\n_START_SECTION_\nPalvelus\n_START_PARAGRAPH_\nEnsimm\xc3\xa4isen maailmansodan p\xc3\xa4\xc3\xa4tt\xc3\xa4neen aselevon astuttua voimaan alus saattoi marraskuussa 1918 Saksan keisarikunnan laivastoa Scapa Flow'hun. Alus oli It\xc3\xa4merell\xc3\xa4, jossa se vaurioitui taistelussa bol\xc5\xa1evikkien laivasto-osastoa vastaan. Vuonna 1921 alus palveli Atlantin laivaston 6. laivueessa, jonka j\xc3\xa4lkeen se siirrettiin reserviin._NEWLINE_Alus palautettiin palvelukseen vuoden 1939 varustautumisen yhteydess\xc3\xa4 ja se siirrettiin Devonportin telakalle muutettavaksi ilmatorjuntakykyiseksi saattajaksi._NEWLINE_Alus sijoitettiin 1946 poistolistalle ja se myytiin 4. maaliskuuta 1947 BISCOlle. Alus saapui elokuussa 1948 hinattuna Metal Industriesille Charlestowniin romutettavaksi."